תקנות ביטוח בריאות ממלכתי (תנאים לאישור התקשרות בין קופת חולים לבין נותן שירותים)

{{ח:התחלה}}
{{ח:כותרת|תקנות ביטוח בריאות ממלכתי (תנאים לאישור התקשרות בין קופת חולים לבין נותן שירותים), התשפ״ה–2024}}

{{ח:פתיח-התחלה}}
{{ח:תיבה|ק״ת תשפ״ה, 544|תקנות ביטוח בריאות ממלכתי (תנאים לאישור התקשרות בין קופת חולים לבין נותן שירותים)|https://olaw.org.il/takanot/takanot-11614.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק ביטוח בריאות ממלכתי#סעיף 30|סעיפים 30}} {{ח:חיצוני|חוק ביטוח בריאות ממלכתי#סעיף 60|ו־60}} {{ח:חיצוני|חוק ביטוח בריאות ממלכתי|לחוק ביטוח בריאות ממלכתי, התשנ״ד–1994}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”המנהל“ – המנהל הכללי של משרד הבריאות או סגן המנהל הכללי לקופות חולים ושירותי בריאות נוספים במשרד הבריאות;
{{ח:ת|סוג=הגדרה}} ”מרפאה“ – כהגדרתה {{ח:חיצוני|פקודת בריאות העם#סעיף 34|בסעיף 34 לפקודת בריאות העם, 1940}};
{{ח:ת|סוג=הגדרה}} ”קרוב“ – בן או בת זוג, לרבות ידוע בציבור, הורה, הורי הורה, בן, בת, אח, אחות, גיס, גיסה, דוד, דודה, אחיין, אחיינית, חותנת, חם, חמות, חתן, כלה, נכד או נכדה, לרבות קרבה משפחתית חורגת או קרבה הנוצרת עקב אימוץ;
{{ח:ת|סוג=הגדרה}} ”רופא עצמאי“ – נותן שירותים שהוא רופא, העונה לכל התנאים האלה:
{{ח:תתת|(1)}} הוא מספק שירותי רפואה ראשונית או רפואת נשים במרפאה למבוטחי קופת חולים ואינו עובד שכיר של אותה קופה לעניין אספקת אותם שירותים;
{{ח:תתת|(2)}} ההתקשרות נעשית בינו לבין קופת החולים ישירות או באמצעות חברה שהוא מחזיק יותר מ־50% מכל אחד מאמצעי השליטה בה;
{{ח:ת|סוג=הגדרה}} ”רפואה ראשונית“ – כמשמעותה {{ח:חיצוני|חוק ביטוח בריאות ממלכתי#תוספת 2 חלק 1 פרט 1|בפרט 1 בחלק הראשון בתוספת השנייה לחוק}}, ולמעט מתן שירותי חירום ברפואה כמשמעותם {{ח:חיצוני|חוק ביטוח בריאות ממלכתי#תוספת 1 חלק 1 פרט 29|בפרט 29 לחלק האמור}} {{ח:חיצוני|חוק ביטוח בריאות ממלכתי#תוספת 1 חלק 2 פרט 2|ופרט 2.א. לחלק השני בתוספת האמורה}}, בשעות שבהן המרפאות סגורות.

{{ח:סעיף|2|התקשרות שדורשת אישור המנהל והתקשרות שהמנהל לא יאשרה}}
{{ח:תת|(א)}} התקשרות של קופת חולים עם רופא עצמאי, בין שמדובר בהתקשרות חדשה ובין שבחידוש או עדכון של התקשרות קיימת, למתן שירותי רפואה ראשונית או רפואת נשים ביישוב מסוים, טעונה אישור מראש ובכתב מאת המנהל, וזאת אם התקיימו כל התנאים האלה:
{{ח:תתת|(1)}} הרופא העצמאי נתן שירותי רפואה ראשונית או רפואת נשים לקופת חולים אחרת ביישוב במהלך 12 החודשים שקדמו להתקשרות, או בחלקם;
{{ח:תתת|(2)}} הרופא העצמאי חדל לתת את השירותים לקופת החולים האחרת ביישוב כאמור בפסקה (1) בסמוך לפני או אחרי ההתקשרות עם קופת החולים או בשל התקשרות כאמור;
{{ח:תתת|(3)}} היישוב שבו אמורים להינתן השירותים במסגרת ההתקשרות הוא אחד מאלה:
{{ח:תתתת|(א)}} יישוב המונה פחות מ־10,000 תושבים;
{{ח:תתתת|(ב)}} יישוב אחר שמרחקו מהיישוב בפסקה (1) אינו עולה על 5 קילומטרים בקו אווירי.
{{ח:תת|(ב)}} על אף האמור בתקנת משנה (א), לא יידרש אישור כאמור בתקנת משנה זו, באחד מהמקרים האלה:
{{ח:תתת|(1)}} אם ההתקשרות היא למתן שירותים באמצעות קופת החולים כעובד שכיר של אותה קופת החולים, ובלבד שאין לאותה קופת החולים התקשרות נוספת למתן שירותים לאותה קופת חולים שלא במסגרת יחסי עובד־מעביד, עם הרופא או עם קרובו, או עם חברה בבעלותו או בבעלות קרובו;
{{ח:תתת|(2)}} ההתקשרות עם הרופא העצמאי היא כחלק מפעילות להגדלה משמעותית של היקף וסוגי השירותים באותה מרפאה, כך שהגדלת השירותים, מעבר להתקשרות עם הרופא העצמאי, היא בהיקף מצטבר של 35 שעות שבועיות לפחות, שבמסגרתן יינתנו שירותים באמצעות 4 נותני שירותים רפואיים חדשים לפחות, שאיתם התקשרה קופת החולים ישירות, בין באמצעות יחסי עובד־מעביד ובין בהתקשרות אחרת למתן שירותים רפואיים.
{{ח:תתת|(ג)}} המנהל לא יאשר התקשרות של קופת חולים עם רופא עצמאי שמשמעותה בלעדיות במתן השירותים לקופת החולים, ואף לא יידרש לבקשה לאישור התקשרות כאמור, וזאת בכל מקרה ואף אם התקיימו התנאים כאמור בסעיף קטן (ב).
{{ח:תת|(ד)}} בתקנה זו –
{{ח:תת|סוג=הגדרה}} ”בלעדיות במתן שירותים לקופת החולים“ – ובכלל זה במקרים אלה:
{{ח:תתתת|(1)}} הסכם הכולל הבטחת תגמול, אם במהלך 12 החודשים שקדמו לחתימת ההתקשרות או בחלקם אותו רופא העניק שירותי רפואה ראשונית או רפואת נשים לקופת החולים וכן לקופת חולים אחרת באותו יישוב, והפסיק לתיתם לקופת החולים האחרת בסמוך לפני או אחרי ההתקשרות עם קופת החולים או בשל התקשרות כאמור;
{{ח:תתתת|(2)}} הסכם הכולל הבטחת תגמול, אם השירותים שבעדם נערכת ההתקשרות צפויים להינתן, במלואם או בחלקם, ביישוב המונה פחות מ־10,000 תושבים, וזאת אם במהלך 12 החודשים שקדמו לחתימת ההתקשרות או בחלקם קופת החולים כבר נתנה ביישוב שירותי רפואה ראשונית או רפואת נשים; זאת, למעט במקרה שבו הבטחת התגמול כאמור ניתנת לצורך שמירה על היקף השירות שניתן בשנה האחרונה ביישוב באמצעות אותה קופת החולים;
{{ח:תת|סוג=הגדרה}} ”הבטחת תגמול“ – למעט תגמול שאינו בעד טיפול, כמו החזר נסיעות, ובלבד שמדובר בתגמול סביר;
{{ח:תת|סוג=הגדרה}} ”נותני שירותים רפואיים“ – רופא המפורט {{ח:חיצוני|חוק ביטוח בריאות ממלכתי#תוספת 2 חלק 1 פרט 1|בפרט 1(ב) בחלק הראשון לתוספת השנייה לחוק}}, וכן בעל מקצוע רפואי או פארה־רפואי, ובלבד שקיבל רישיון או הכרה במעמד מן המנהל או שהוא בעל תעודה לפי {{ח:חיצוני|חוק הסדרת העיסוק במקצועות הבריאות|חוק הסדרת העיסוק במקצועות הבריאות, התשס״ח–2008}}.

{{ח:סעיף|3|התקשרות למתן שירותי רפואה ראשונית}}
{{ח:תת|(א)}} המנהל לא יאשר התקשרות של קופת חולים עם נותן שירותים לצורך קבלת שירותי רפואה ראשונית הכוללת מתן שירותים רפואיים באמצעות רופא שלקופה אין התקשרות ישירה עימו למתן השירותים.
{{ח:תת|(ב)}} על אף האמור בתקנת משנה (א), המנהל יוכל לאשר התקשרות של קופה עם נותן שירותים לצורך קבלת שירותי רפואה ראשונית שאינה עונה על הוראות תקנת משנה (א) בכתב ומראש, במקרים חריגים ולאחר שנוכח לדעת כי אין בידי הקופה אפשרות לספק שירותים אלה באופן סביר בדרך אחרת.

{{ח:סעיף|4|תחולה}}
{{ח:ת}} {{ח:פנימי|סעיף 2|תקנה 2}} תחול על התקשרויות שנחתמו ביום תחילתן של תקנות אלה או לאחריו; {{ח:פנימי|סעיף 3|תקנה 3}} תחול על כלל התקשרויות הקופה, ממועד תחילתן של תקנות אלה; לעניין זה, ”התקשרויות“ – לרבות התקשרויות שטרם הובאו לאישור המנהל.

{{ח:חתימות|י״ז בכסלו התשפ״ה (18 בדצמבר 2024)}}
* '''אוריאל בוסו'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]